ДУА “Бачэйкаўская сярэдняя школа Бешанковіцкага раёна “

**АБАГУЛЬНЕННЕ ВЕДАЎ**

**па раздзеле “ЗІМОВЫЯ ПРЫГОДЫ”**

(урок літаратурнага чытання ў 2 класе)

Падрыхтавала Мясаедава Таццяна Генадзьеўна,

настаўнік пачатковых класаў

2017 год

**Абагульненне ведаў па раздзеле**

**“Зімовыя прыгоды”**

Мэта і задачы: абагульніць веды вучняў па раздзеле , фарміраваць чытацкія ўменні называць герояў твораў, фарміраваць вобразнае ўяўленне вучняў аб карысных справах дарослых людзей у зімовы перыяд, патрэбу дапамагаць птушкам і жывёлам зімой.

Абсталяванне: падручнікі ,сняжынкі, шары чырвоныя, жоўтыя, зялёныя з паперы, карціны прыроды, зімовых забаў і г.д.

Ход урока

1.Арганізацыйны момант.

Празвінеў званок і зноў,

У клас паклікаў усіх сяброў.

Будзем дружна працаваць ,

Будзем веды набываць.

У гэтым класе -- усе сябры,

У гэтым класе – я і ты.

Усміхніся ўсім, хто справа,

Усміхніся ўсім, хто злева.

Усміхніцеся таксама і гасцям, якія прыйшлі да нас на ўрок, павітайце іх усмешкамі.

Кожны з вас жадае на ўроку дабіцца поспеху, я прапаную вам самім саставіць формулу поспеху.

На дошцы

Стараннасць

гаворкі

увага поспех

лянота

Спачатку давайце прачытаем іх і выберым тое, што нам спатрэбіцца для паспяховай працы. Чытаем і адразу разважаем, ці трэба нам ці не.

Стараннасць—бяром ,таму што вы будзеце старацца , пакідаем гэта слова,

гаворкі –трэба нам ці не (не трэба), таму што гаворки перашкаджаюць працы –убіраю лісточак са словам ,

увага---патрэбна нам ці не для працы (патрэбна), так вы будзеце ўважлівымі, пакідаем гэта слова.

ляноту будзем браць на ўрок ці не, дапаможа яна нам (не), правільна, толькі будзе замінаць нашай працы--- убіраю лісточак і гэты.

Такім чынам , яшчэ разок зачытаем тыя словы, што нам спатрэбяцца для працы на ўроку.

Стараннасць+ увага=поспех

Жадаю вам выкарыстоўваць гэтую формулу на працягу ўрока і быць паспяховымі.

Наш урок мне хочацца пачаць радкамі верша П.Броўкі . Прачытаем іх разам (верш на партах ).

Ой, зіма, зіма, зіма!

Весялей цябе няма!

Горка, санкі, гоман, смех.

Сіні вечар, белы снег,

Усе дзеці на каньках

Колькі радасці ў вачах!

--Як вы думаеце, чаму іменна гэты верш я выбрала для таго, каб пачаць наш урок? Як ён звязаны з назвай нашага раздзела?(Адказы вучняў).

Чаму радуюцца дзеці?

А як вы адносіцеся да гэтай пары года? Ці падабаецца вам зіма? Чаму?

Так, зіма прыгожая пара года, а яшчэ зіма (якая?)--- халодная, марозная, снежная, суровая ) , а снег (які?)—белы , мяккі , пушысты, лёгкі, як пух.

Малайцы!

Пра якія зімовыя забавы гаворыцца ў вершы?

Дзякуй вам за вашы адказы.

Як вы думаеце , дзеці , што мы будзем рабіць на ўроку.Так, правільна-- абагульнім веды па раздзеле “Зімовыя прыгоды”, успомнім вершы , якія чыталі, вучылі на памяць, будзем чытаць іх, а таксама будзем называць герояў, аўтараў твораў і іх назвы. А для таго, каб мы з вамі зрабілі ўсё гэта, я прапаную вам адправіцца (як вы думаеце,куды?), я прапаную вам адправіцца ў паход у зімовы лес.

Каб даведацца, на чым мы адправімся ў паход , я прапаную вам адгадаць некалькі загадак і выбраць з адгадак ,на чым жа мы адправімся ў паход.

1.Ног ад радасці не чую!

З горкі жудаснай лячу я.

Снег сыпучы палкі ліжуць,

А завуцца палкі …(лыжы).

2.--.Ой, насыпала сняжку,--

Кажу косю-сябруку.

За вяровачку-вузду

Косю-коніка вяду.

Я на ім з гары лячу,

А пад горку валачу.(Санкі.)

3.Я на ім качуся з горкі,

Не выпісваю васьмёркі.

Міма дрэва, збоку—дом ,

І кірую я рулём.

Пралятае поле, сад

Мой імклівы …(снегакат).

Малайцы! Заданне вы выканалі добра, загадкі адгадалі, а цяпер скажыце, дык што мы выбіраем для пахода. ( Магчымыя адказы вучняў: санкі (ці зручна нам будзе з імі адправіцца ў паход?—не, не падыходзяць санкі, снегакат –рэч, канечне, добрая, але ж мы яшчэ не ўмеем кіраваць ім,а паход падразумявае пешую хадзьбу, а не на транспарце, зноў адпадае).Значыць, застаюцца толькі лыжы, вось на іх мы адправімся ў зімовы лес.

Адзяваем лыжы і ў дарогу выпраўляемся.Усе гатовы ? Паехалі. А якое паветра ў лесе, адчуваеце , так , яно чыстае, свежае , марознае.

Давайце і мы з вамі падыхаем гэтым паветрам.(дзеці робяць некалькі разоў удых –выдых) .

Які настрой вершаў Юрася Свіркі “З першым снегам”, Артура Вольскага “Снежны бой” і Васіля Жуковіча “З гары”?( Бадзёры, радасны,вясёлы). Так, і мы поўныя сіл, бадзёрыя і радасныя, хоць і шчыпле нас мароз , але ён нам не страшны.

Мы не будзем сумаваць,

бо мы будзем працаваць.

А давайце мы з вамі ўспомнім , у якіх творах апісаны зімовыя карціны.

Не забывайцеся быць стараннымі і ўважлівымі, каб быць паспяховымі на ўроку.

Маўленчая размінка.

Ра-ра-ра---зіме рада дзетвара.

Ка-ка-ка—лепім мы снегавіка.

Кі-кі-кі---надзяваем мы канькі.

Ры-ры-ры—мы ляцім з гары.

Але што гэта за паперка на снезе? Так, дык тут заданне да вас.(С.133, зад.1.)

Работа з падручнікам.

а) “Ветлівая сінічка”   
Так, згодна з вамі, а давайце мы адкажам , чаму ж гэты твор так называецца, каму і за што дзякавала сінічка?

б) “Андрэйка-памочнік”.

Вельмі добра, а можа вы раскажаце , пра што гэты твор.

А зараз мы з вамі пагуляем у снежкі.(фізкультмінутка)

Вы слухаеце мяне ўважліва і паказваеце.

Скачуць дзеці. Шум і смех.

У камы качаюць снег.

І з вясёлаю ўсмешкай

Б’юць адзін другога снежкай.

Пагулялі ў снежкі, крочым далей, наперадзе нас чакае зімовы лес, але стойце, наперадзе сумёт, а праз яго нам не прабрацца далей? Дзеці, а давайце мы з вамі ўспомнім героя з аднаго твора , які дапамог сваёй суседцы расчысціць двор ? Правільна, гэта Андрэйка з апавядання “Андрэйка- памочнік”, які расчысціў двор не толькі свой, але і суседкі бабкі Агаты , паслухайце, што яна сказала яго маці.(зад.2а , с. 134)

Якая асноўная думка гэтага твора?

Паехалі далей ! Каб весялей было ў дарозе, я прапаную вам прачытаць свой любімы верш або ўрывак з гэтага раздзела.(Вучні чытаюць вершы на памяць, выразна чытаюць урыўкі з твораў раздзела, аднакласнікі ацэньваюць кожны адказ ).

Дзякуй, добра працуеце, не забывайцеся быць стараннымі і ўважлівымі.

Але адкуль і чые гэта сляды на снезе? Давайце паспрабуем здагадацца, у якім творы мы чыталі пра розных жывёл і птушак , і хто ім дапамагаў?

Так, гэта ж Дзед Мароз з казкі “Пад Новы год” Паўла Ткачова.

Вось што гаварыў Дзед Мароз пра сябе.(Зад .2б), с 134) .

Чаму ж вучыць нас Дзед Мароз з гэтай казкі?

Так, і мы з вамі павінны клапаціцца пра птушак зімой , вось і ў нашай школе праходзіць акцыя “Кармушка”. Я вам і на ўроку “Чалавек і свет” ужо гаварыла пра кармушкі, паклапаціцеся пра птушак зімой , яны адплацяць вам вясной.

Прапаную дапамагчы мастаку навесці парадак і разабрацца, хто аўтар твора , да якога ім зроблена ілюстрацыя.

(Заданне на с.136.)

Вось і ёлачка наша, але ніхто яе не ўпрыгожыў, дык давайце зараз вы ўпрыгожыце яе сваімі шарамі, толькі выберыце шар таго колеру, які вам больш падыходзіць:

зялёны- калі было вельмі лёгка працаваць на ўроку, урок спадабаўся;

жоўты- калі патрэбна была дапамога , не ведаеш,ці спадабаўся;

чырвоны- вельмі цяжка было працаваць, не спадабаўся.

Вось якой прыгожай стала наша ёлачка, дзякуючы вашым шарам яна аж зіхаціць і радуецца таму, што і яе не забылі ўпрыгожыць.

А цяпер надышоў час вяртацца дадому. Да пабачэння ўсім удзельнікам нашага пахода ў зімовы лес . Дзякую вам за працу, за тое, што былі стараннымі, уважлівымі , не забываліся пра формулу поспеху, дзякуючы вашым ведам , вы дасягнулі , на маю думку, поспеху.Усяго вам добрага!